3 ลูกเรือพม่าโหด แทงไต้ก๋งคนไทย โยนร่างทิ้งทะเล (ชมคลิป)
ลูกเรือชาวพม่าสุดโหด แทงไต้ก๋งเรือคนไทย ก่อนโยนร่างทิ้งทะเลอันดามัน จ.พังงา หลังก่อเหตุขับเรือเข้าฝั่งเพื่อหลบหนี ตำรวจสั่งระดมตามล่า 3 พม่า มารับโทษ ส่วนศพไต๋เรือ ตร.น้ำ-กู้ภัย เร่งค้นหาแต่ยังไร้วี่แวว,เมื่อวันที่ 12 พ.ค.58 เวลา 22.30 น. ร.ต.ท.สุรชาติ ทองใย พงส.สภ.คุระบุรี จ.พังงา ได้รับแจ้งจากนางปวีณา หนูจันทร์ ว่า ผู้เป็นบิดาคือ นายประยงค์ หนูจันทร์ อายุ 43 ปี ไต้ก๋งเรือประมงธนวิชญ์ ถูกลูกเรือชาวพม่าจำนวน 3 คน แทงก่อนโยนร่างทิ้งลงทะเลอันดามัน บริเวณเกาะพระทอง อ.คุระบุรี จ.พังงา ห่างจากฝั่งประมาณ 10 ไมล์ทะเล โดยหลังรับเรื่องทางเจ้าหน้าที่ตำรวจ ได้ประสานขอกำลังออกค้นหา โดยทางญาติยังมีความหวังว่า อาจจะยังมีชีวิตอยู่ ซึ่งทางเจ้าหน้าที่ตำรวจได้ประสานกำลังตำรวจน้ำพังงา เจ้าหน้าที่กู้ภัยทางทะเลคุระบุรี ออกค้นหาไต้ก๋งเรือ ยังจุดที่เกิดเหตุ พร้อมประสานไปยังเรือประมงทุกลำที่อยู่ในทะเล ให้ช่วยเหลือด้วยแต่เวลาผ่านมาหลายชั่วโมงก็หาไม่พบ,นางปวีณา หนูจันทร์ ลูกสาวไต้ก๋งเรือประมง กล่าวว่า เมื่อวันที่ 10 พ.ค.58 พ่อได้นำเรือออกไปหาปลาในทะเลโดยมีลูกน้องชาวพม่าจำนวน 3 คน ซึ่งครั้งแรกก่อนเกิดเหตุทางแม่ได้โทรศัพท์พูดคุยอยู่กับพ่ออยู่เลย แต่พอมาประมาณ 2 ทุ่มกว่า แม่ได้โทรกลับไปอีกครั้ง แต่ไม่มีคนรับโทรศัพท์ ทางแม่จึงได้ติดต่อไปหาเพื่อนๆ ของไต๋เรือให้ช่วยตามหาแต่ก็ไม่เจอ พอมาวันที่ 12 พ.ค. ช่วงเช้าพบว่า เรือลำของพ่อมาจอดที่ฝั่งแล้ว ซึ่งทางแรงงานพม่าบอกว่าไต๋นอนอยู่ในเรือ แต่พอทางญาติไปดูไม่พบว่าไต๋เรืออยู่ในเรือลำดังกล่าว ส่วนลูกเรือชาวพม่าหนีออกไปจากแพปลา ทางญาติๆ เลยสงสัย จึงได้ของความร่วมมือจากทางเจ้าหน้าที่ตำรวจน้ำพังงา และชาวบ้านช่วยจับตัวลูกเรือชาวพม่า จำนวน 3 คน พร้อมซักถามว่าไต๋เรือไปไหน ซึ่ง 1 ใน 3 คน ได้รับสารภาพว่า เขาไม่ได้ทำ แต่เพื่อนอีก 2 คน เป็นคนก่อเหตุ โดยใช้มีแทงไต้ก๋งเรือจนได้รับบาดเจ็บ และเสียชีวิต ก่อนที่จะนำโยนทิ้งทะเล ซึ่งทางญาติๆ จึงได้นำลูกเรือชาวพม่าส่งเจ้าหน้าที่ตำรวจ สภ.คุระบุรี พร้อมสอบปากคำเพิ่มเติม,เบื้องต้นทางเจ้าหน้าที่ตำรวจได้แจ้งข้อกล่าวหาลูกเรือชาวพม่าทั้ง 3 คน ในข้อหาหลบหนีเข้าเมืองโดยผิดกฎหมาย ส่วนเรื่องที่ว่าก่อเหตุฆ่าไต๋เรือประมงจะต้องมีการสอบปากเพื่อเติมอีกครั้ง พร้อมจะเร่งประสานหน่วยงานที่เกี่ยวข้องค้นหาไต้ก๋งเรือต่อในวันพรุ่งนี้.
ลูกเรือชาวพม่าสุดโหด ฆ่าไต้ก๋งเรือคนไทยแล้วโยนศพทิ้งทะเลอันดามัน จ.พังงา หลังก่อเหตุขับเรือเข้าฝั่งเพื่อหลบหนี ตำรวจสั่งระดมตามล่า 3 พม่า มารับโทษ ส่วนศพไต๋เรือ ตร.น้ำ-กู้ภัย เร่งค้นหาแต่ยังไร้วี่แวว
ฆ่าไต้ก๋งเรือ,3 พม่าฆ่าไต๋เรือประมง,ประยง หนูจันทร์,ไต้ก๋งเรือประมงธนวิชญ์,ปวีณา หนูจันทร์,ลูกสาวไต๋เรือ,สุรชาติ ทองใย,พงส.สภ.คุระบุรี,ลูกเรือพม่าฆ่าโหด,เกาะพระทอง,พังงา,ข่าว,ข่าวสังคมทั่วไทย,ไทยรัฐออนไลน์